b'\n_START_ARTICLE_\nMogens Munk Rasmussen\n_START_PARAGRAPH_\nMogens Munk Rasmussen (f\xc3\xb8dt 2. september 1941 i Fredensborg) er en dansk erhvervmand._NEWLINE_Mogens Munk Rasmussen blev f\xc3\xb8dt i Fredensborg som s\xc3\xb8n af politiassistent Holger Knud Rasmussen og Grethe Munk J\xc3\xb8rgensen. Han blev student fra Helsing\xc3\xb8r Gymnasium i 1960 og cand.polit. fra K\xc3\xb8benhavns Universitet i 1969._NEWLINE_Fra 1962 var han premierl\xc3\xb8jtnant i Kronens Artilleriregiment, fra 1969-73 konsulent i DSB, 1973-75 trafikforskningsleder i ATV, 1975-78 \xc3\xb8konomichef i DSB._NEWLINE_I 1978-81 var han underdirekt\xc3\xb8r i Den Danske Bankforening og 1981-85 adm. direkt\xc3\xb8r i Eurocard og pengeinstitutternes kortselskab PKK, der introducerede Dankortet._NEWLINE_Fra 1985 var han direkt\xc3\xb8r i Nykredit, fra 1991-2006 koncernchef samme sted._NEWLINE_Fra 2006-08 var han bestyrelsesformand i Danmarks Radio og er formand for bestyrelserne for IT-Universitetet og Danish Crafts. Han er bestyrelsesmedlem i flere andre virksomheder, bl.a. skoproducenten ECCO og kommunikationsr\xc3\xa5dgivningsselskabet Bottomline Communications._NEWLINE_Han er tre gange gift. F\xc3\xb8rste gang med Lilian med hvem han har to b\xc3\xb8rn, anden gang med cand.jur. Lone f\xc3\xb8dt Br\xc3\xb8ndum, tredje gang med korrespondenten Mette.'